rejauldu/bengali-wikipedia huggingface dataset:
সত্যপ্রিয় ঘোষ ( ১২ সেপ্টেম্বর ১৯২৪ – ১৫ অক্টোবর ২০০৩) ছিলেন নিখুঁত রুচির এলিটিজম্ বিরোধী সাহিত্য সংস্কৃতির অনুরাগী ব্যক্তিত্ব। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি  ২০১৯ পৃষ্ঠা ৪০৯,  মননশীল ও নিপুণ কথাসাহিত্যিক হিসাবে বিশিষ্ট ছিলেন তিনি।   জন্ম ও প্রারম্ভিক জীবন  সত্যপ্রিয় ঘোষের জন্ম ১৯২৪ খ্রিস্টব্দের ১২ সেপ্টেম্বর ব্রিটিশ ভারতের বর্তমান বাংলাদেশের চাঁদপুরে। বংশানুক্রমিকভাবে পৈতৃক বাড়ি বাংলাদেশের বরিশাল জেলার বানারীপাড়া গ্রামে বড় হয়েছেন তিনি। পিতা বৈয়াকরণিক শিক্ষাবিদ মণীন্দ্র কুমার ঘোষ এবং মাতা অমলা ঘোষ। পিতার কর্মস্থল ছিল পাবনায়। সেকারণে তার পড়াশোনা প্রথমে বরিশালে, পাবনায় ও শেষে কলকাতায়। পাবনা থেকেই আই এসসি পাশ করেন এবং কলকাতা থেকে ১৯৪৪ খ্রিস্টাব্দে বাংলা ভাষা ও সাহিত্যে স্নাতক হন। কিন্তু সংসার বড় হওয়ার কারণে তার পিতার একার পক্ষে সংসার চালানো সম্ভব হচ্ছিল না। সেকারণে তার স্নাতকোত্তর স্তরে পাঠ সম্ভব হয়নি।  তিনি রেলের চাকরি নেন। কিন্তু সাহিত্য অনুরাগী সত্যপ্রিয় চাকরির পাশাপাশি সাহিত্যকর্মে লিপ্ত থাকেন। তিনি কবি শঙ্খ ঘোষ (চিত্তপ্রিয় ঘোষ) ও বিশিষ্ট প্রাবন্ধিক ও রবীন্দ্রবিশেষজ্ঞ নিত্যপ্রিয় ঘোষের অগ্রজ ছিলেন।  সাহিত্যকর্ম  কলকাতায় কলেজে ছাত্রজীবনে ও পরবর্তীতে দেশভাগে পাকাপাকিভাবে ছিন্নমূল অবস্থায় পশ্চিমবঙ্গে চলে এসে দুঃসময়ের ছন্নছাড়া জীবন‌ের  অনুভূতি  সাহিত্য অনুরাগী সত্যপ্রিয়ের  সাহিত্যকর্ম প্রকাশ পায়  মায়াপথ’ ‘আমোদ’, ‘বিয়ে' প্রভৃতি গল্পে। চল্লিশের দশকে  'পূর্বাশা', 'অগ্রণী' 'অরণী', গণবার্তা প্রভৃতি পত্র পত্রিকায় কথা সাহিত্য রচনায় ও সম্পাদনায় বাংলা সাহিত্যে তিনি প্রতিভার স্বাক্ষর রেখেছেন। তার প্রখর সমাজমনস্কতা, ইতিহাস ও রাজনীতি বিষয়ক লেখক হিসাবে  খ্যাতি অর্জন করেন।  তার প্রথম উপন্যাস চার দেওয়াল ১৯৫৬ খ্রিস্টাব্দে কলকাতার "নাভানা" হতে প্রকাশিত হয়। বাংলা সাহিত্যের খ্যাতনামা কবি বীরেন্দ্র চট্টোপাধ্যায় ছিলেন তার বন্ধুদের অন্যতম। তার অনেক সহায়তা পেয়েছেন গ্রন্থ প্রকাশনায়।  রেলে চাকরিরসূত্রে ট্রেড ইউনিয়নের কাজকর্মে যুক্ত ছিলেন। ১৯৬০ খ্রিস্টাব্দে ভারত জুড়ে কেন্দ্রীয় সরকারি শ্রমিকদের আন্দোলনের প্রেক্ষিতে রেল ধর্মঘট হয়। আন্দোলনের পরিপেক্ষিতে এক রেলকর্মীর সংসারের পটভূমিকায় ১৯৯৯ খ্রিস্টাব্দে লেখেন বহুবাসনায়। শেষ উপন্যাস হল বনিতা জনম। তার রচিত উপন্যাসের সংখ্যা সাত এবং গল্পের সংখ্যা চুরাশিটি।    রচনাবলী  উপন্যাস–  চার দেওয়াল (১৯৫৬)  গান্ধর্ব (১৯৫৯)  রাতের ঢেউ (১৯৬০)  বহু বাসনায় (১৯৯৯)   স্বপ্নের ফেরিওয়ালা  মানপত্র  বনিতা জনম (২০০৩)   গল্পগ্রন্থ–  অমৃতের পুত্রেরা (১৯৭৫)  দ্বিতীয় জন্ম (১৯৯৮)  গল্প উপন্যাস রচনা ছাড়াও সত্যপ্রিয় সম্পাদনা ও অনুবাদ করেছেন। তার উল্লেখযোগ্য সম্পাদিত ও অনূদিত গ্রন্থগুলি  হল–  সম্পাদিত গ্রন্থ–  পূর্বাশার কথা (১৯৯৯) - অনুষ্টুপ প্রকাশনী, কলকাতা  পূর্বাশা সংকলন-১ (২০০১) - বাংলা আকাদেমি অনূদিত গ্রন্থ–  আরমানী ছোট গল্প সংগ্রহ  তানসেন    সম্মাননা  ২০০৩ খ্রিস্টাব্দে প্রকাশিত তার গল্প সমগ্র-১ জন্য বাংলা আকাদেমি কর্তৃক কথা সাহিত্য পুরস্কার লাভ করে।  জীবনাবসান  ২০০৩ খ্রিস্টাব্দের ১৫ অক্টোবর কলকাতায় সত্যপ্রিয় ঘোষ প্রয়াত হন।  লেখকের মৃত্যুর পর তার সৃষ্টিকর্ম  ও জীবন নিয়ে প্রকাশিত হয়েছে রুশতী সেনের  হাসির কথকতা কান্নার কথা।   তথ্যসূত্র   বিষয়শ্রেণী:১৯২৪-এ জন্ম বিষয়শ্রেণী:২০০৩-এ মৃত্যু বিষয়শ্রেণী:বরিশাল জেলার লেখক বিষয়শ্রেণী:বাঙালি লেখক বিষয়শ্রেণী:বানারীপাড়ার ব্যক্তি বিষয়শ্রেণী:২০শ শতাব্দীর ভারতীয় পুরুষ লেখক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:ভারতীয় পুরুষ ঔপন্যাসিক
মোহাম্মদ নাসির (জন্ম:  ১৯০২- মৃত্যু: ১৮ এপ্রিল, ১৯৭৯) একজন বাংলাদেশী গীতিকার, সুরকার ও লোকশিল্পী। তিনি চট্টগ্রামের মরমি ও আঞ্চলিক গানের কিংবদন্তি শিল্পী। কলকতার এইচএমভি থেকে জগন্ময় মিত্রের তত্ত্বাবধানে ১৯৩২ সালে  মোহাম্মদ নাসিরের মাইজভাণ্ডারী ও আঞ্চলিক গানের রেকর্ড বের হয়।  প্রাথমিক জীবন মোহাম্মদ নাসির ১৯০২ সালে চট্টগ্রামের ডবলমুরিং থানার সরাইপাড়ায় জন্মগ্রহণ করেন। তার পিতার নাম আবদুল হামিদ এবং মাতার নাম মাহতাবজান।  সঙ্গীতজীবন গানের প্রতি নাসিরের ঝোঁক ছিল শৈশব থেকেই। গানের আসরের খবর পেলেই সেখানেই হাজির হতেন তিনি। গানের কারণে লেখাপড়াও বেশিদূর করেননি। লোকমান খাঁ সেরওয়ানি তাকে গান শেখার জন্য ওস্তাদ সালামত আলী দেওয়ানের কাছে নিয়ে যান। তবে তার  আগেই নাসির উপমহাদেশের খ্যাতিমান সংগীতসাধক ওস্তাদ মোহাম্মদ হোসেন খরুর সান্নিধ্যে আসেন। তবে সঙ্গীতে তার হাতেখড়ি আর্য্য সংগীতের ওস্তাদ সুরেন্দ্র লাল দাশের হাতে।  চাটগাঁইয়া গানের বিশ্বায়ন মোহাম্মদ নাসির চট্টগ্রামের গানকে নিয়ে গেছেন উপমহাদেশীয় গণ্ডিতে। তার কণ্ঠেই প্রথম হিন্দুস্থান রেকর্ড থেকে চট্টগ্রামের গানের রেকর্ড বের হয়েছে। ১৯৩২ সালে জগন্ময় মিত্রের তত্ত্বাবধানে কলকতার বিখ্যাত হিজ মাস্টার্স ভয়েজ (এইচএমভি) থেকে তার গ্রামোফোন রেকর্ড বের হয়েছিল। রেকর্ডকৃত গান দুটিই মাইজভাণ্ডারী গান, বাঁশী বাজে হৃদমন্দিরে কে বাঁশি ফুঁকে ও দয়াল ভাণ্ডারী তোরে চিনব কেমনে। দুই বছর পর এখান থেকেই তার কণ্ঠে চট্টগ্রামের আঞ্চলিক গানের প্রথম গ্রামোফোন রেকর্ড প্রকাশিত হয়।আহমেদুল হক সিদ্দিকীর রচিত এবং মোহাম্মদ নাসিরের সুরে রেকর্ডকৃত গানটি হল চাঁন মুখে মধুর হাসি/দেবাইল্যা বানাইল মোরে সাম্পানর মাঝি, কুতুবদিয়ার দক্ষিণ ধারে সাম্পানওয়ালার ঘর।  তথ্যসূত্র  বিষয়শ্রেণী:১৯০২-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:চট্টগ্রাম জেলার সঙ্গীতশিল্পী বিষয়শ্রেণী:বাংলাদেশী লোকশিল্পী বিষয়শ্রেণী:বাংলা ভাষার সঙ্গীতশিল্পী
১৯১৮ খ্রিষ্টাব্দের  'বসন্ত আক্রমণ'  বা   'কাইজারশ্লাখট্'   (কাইজার এর যুদ্ধ), এছাড়াও  'লুডেনডর্ফ আক্রমণ''' নামে পরিচিত অাক্রমণটি ছিল প্রথম বিশ্বযুদ্ধে জার্মানীর পশ্চিমে অবস্থিত উত্তর-পশ্চিম ইউরোপ অভিমুখে বা ওয়েস্টার্ন ফ্রন্ট বরাবর জার্মান বাহিনীর একটি ধারাবাহিক আক্রমণ, যা ২১ শে মার্চ ১৯১৮ খ্রিষ্টাব্দে শুরু হয় এবং যাকে উভয়পক্ষ ১৯১৪ খ্রিষ্টাব্দ অবধি যুদ্ধক্ষেত্র হতে শত্রু সীমার অভ্যন্তরে সবচেয়ে দীর্ঘতম অগ্রগতি হিসেবে চিহ্নিত  করেছিল।  জার্মানরা অনুধাবন করতে পেরেছিল যে বিজয়ের জন্য তাদের অবশিষ্ট একমাত্র সুযোগ হল মার্কিন যুক্তরাষ্ট্রের অপ্রতিরোধ্য পরিমাণ সেনা এবং যুদ্ধ সামগ্রী সম্পূর্ণরূপে মোতায়েনের পূর্বে মিত্রশক্তিকে পরাজিত করা। তাছাড়া রাশিয়ার আত্মসমর্পণ (ব্রেস্ট-লিটভ্স্ক চুক্তি) দ্বারা মুক্ত প্রায় ৫০ টি জার্মান ডিভিশন বাহিনীতে যুক্ত হওয়ায় জার্মানদের সেনা সংখ্যায় অস্থায়ী শ্রেষ্ঠত্ব ছিল।  মোট চারটি জার্মান আক্রমণ চালানো হয়, যাদের কোডনেম ছিল যথাক্রমে মাইকেল (জার্মান মিখাইয়েল), যরজেট (জার্মান যরযেট), নাইজানাও (জার্মান গ্নাইজানও) এবং ব্লুকার-ইয়র্ক (জার্মান ব্লুইখার-ইয়র্ক)। মাইকেল ছিল মূল আক্রমণ, যার উদ্দেশ্য ছিল মিত্র বাহিনী ব্যূহ ভেদ করা, ব্রিটিশ বাহিনীর পার্শ্ব ভাগ অতিক্রম করে যাওয়া, যা সোম নদীর সম্মুখভাগ রক্ষা করছিল এবং ব্রিটিশ বাহিনীকে পরাজিত করা। একবার এ লক্ষ্য অর্জন করা গেলে, আশা করা যাচ্ছিল যে ফরাসিরা যুদ্ধবিরতি চুক্তিতে যেতে পারে। অন্য আক্রমণগুলি মাইকেলের অধীন ছিল এবং সোমে মূল আক্রমণ হতে মিত্র বাহিনীর মনোযোগ সরিয়ে নেবার জন্য পরিকল্পনা করা হয়েছিল।  আক্রমণের পূর্ব পর্যন্ত কোন পরিষ্কার উদ্দেশ্য স্থির করা ছিল না এবং অভিযান শুরু করার পরেও আক্রমণের লক্ষ্যবস্তু রণক্ষেত্রের পরিস্থিতি অনুযায়ী প্রতি মুহূর্তে পরিবর্তিত হতে থাকে। মিত্রবাহিনী তাদের মূল বাহিনীকে গুরুত্বপূর্ণ স্থানগুলোতে সংঘবদ্ধ করেছিল আর কৌশলগতভাবে কম গুরুত্বপূর্ণ জায়গাগুলো যা বছরের পর বছর যুদ্ধে বিধ্বস্ত, সেগুলোকে হালকাভাবে সুরক্ষা প্রদান করেছিল।  জার্মানরা তাদের যুদ্ধের রসদ এবং জনবল তাদের রণক্ষেত্রে অগ্রগতির দ্রুততা অনুযায়ী সরবরাহ করতে পারছিল না। তাদের দ্রুতগতিসম্পন্ন স্টোর্মট্রুপার, যারা আক্রমণের সম্মুখভাগে ছিল, তারা লম্বা সময় টিকে থাকার জন্য প্রয়োজনীয় রসদ এবং গোলাবারুদ সাথে নিতে পারছিল না এবং সকল জার্মান আক্রমণ নিঃশেষিত হয়ে যায় যুদ্ধের রসদ সরবরাহে ঘাটতির অংশ হিসেবে।  ১৯১৮ খ্রিষ্টাব্দের এপ্রিল নাগাদ জার্মান বাহিনী কর্তৃক মিত্র ব্যূহ ভেদ করার আশঙ্কা নির্মূল হয়ে যায়। জার্মান বাহিনী ভারী পরিমাণ হতাহতের সম্মুখীন হয় এবং এমন সব জায়গা দখলে সক্ষম হয় যার গুরুত্ব নিয়ে সন্দেহ করা যায় এবং যা জার্মান ক্ষয়িষ্ণু বাহিনীর পক্ষে ধরে রাখাও অসম্ভব ছিল। ১৯১৮ খ্রিষ্টাব্দের আগস্ট নাগাদ মিত্র বাহিনী আমেরিকার ১০-২০ লক্ষ নতুন সৈন্য পুষ্ট হয়ে এবং নতুন আর্টিলারি কৌশল ও সমরনীতি ব্যবহার করে পাল্টা আক্রমণ চালায়। এই ১০০ দিনের আক্রমণ জার্মানদেরকে তাদের বসন্ত আক্রমণে অধিকৃত জায়গাগুলো থেকে হটিয়ে দেয় বা পিছু হটতে বাধ্য করে এবং হিন্ডেনবার্গ লাইন এর বিলুপ্তি ঘটায় এবং নভেম্বর নাগাদ জার্মান সাম্রাজ্যের আত্মসমর্পণ নিশ্চিত করে।  আরও দেখুন   জার্নিস্ এন্ড, বসন্ত আক্রমণের শুরুর দিক নিয়ে একটি মঞ্চনাটক।  স্প্রিং অফেন্সিভ,  উইলফ্রেড ওয়েন এর একটি কবিতা।  পাদটীকা  তথ্যসূত্রবইসমূহ''             বহিঃসংযোগ  বিষয়শ্রেণী:প্রথম বিশ্বযুদ্ধ
ইয়ানডেক্স মেইল (; Yandex.Mail হিসেবেও পরিচিত) ইয়ান্ডেক্সের তৈরিকৃত একটি রাশিয়ান বিনামূল্যের ই-মেইল পরিষেবা। এটি ২৬ জুন, ২০০০ সালে চালু করা হয় এবং এটি রুনেটের (জিমেইল ও Mail.ru সহ) তিনটি বৃহত্তম ইমেল পরিষেবাগুলির মধ্যে একটি। পরিষেবাটি স্বয়ংক্রিয় স্প্যাম ফিল্টারিং ব্যবহার করে, Dr.Web থেকে অ্যান্টিভাইরাস সফ্টওয়্যার ব্যবহার করে ভাইরাস পরীক্ষা করে এবং একটি এর ইমেল অনুবাদকও আছে।  Yandex.Mail এর অ্যান্ড্রয়েড এবং আইওএসের জন্য একটি মোবাইল অ্যাপ আছে।   ইতিহাস  ইয়ানডেক্স.মেইল ২৬ জুন, ২০০০ তারিখে কাজ শুরু করে। ২০০৯ সালে, ইয়ানডেক্স একে একটি বিনামূল্যের পরিষেবা হিসেবে চালু করে। Yandex.Mail এর ডোমেইন পরিষেবায় ব্যবহারকারীরা এক ডোমেইনে এক হাজার পর্যন্ত ইমেল অ্যাকাউন্ট তৈরি করতে পারে। ২০১০ সালে, পৃথক স্প্যাম ফিল্টার যোগ করা হয়েছিল। ২০১১ সালে একটি ইমেল অনুবাদক যোগ করা হয়; প্রাথমিকভাবে, শুধুমাত্র ইংরেজি এবং ইউক্রেনীয় ভাষায় এটি উপলব্ধ ছিল। ২০১৬ সাল থেকে, ৪০ টি ভাষা উপলব্ধ।  ২০১২ সালে, ইয়ানডেক্স.মেইল ছিল সবচেয়ে দ্রুত বর্ধনশীল এবং ইউরোপের পাঁচটি জনপ্রিয় ইমেল পরিষেবার মধ্যে একটি, এবং মাসে ২৫ হাজার অনন্য ভিজিটর পেয়েছিল।  ২০১৩ সালে, ইয়ানডেক্সে ইমেল টেমপ্লেট যোগ করা হয়েছিল। জুন ২০১৩ সাল থেকে, পরিষেবাটির একটি "ইমেল মার্কার" রয়েছে যা আগত মেইলগুলোকে তাদের প্রকার অনুসারে আলাদা করে।  ২০২০ সালের সেপ্টেম্বরে, ইয়ানডেক্স.মেইল ৩৬০, ইয়ানডেক্স.মেইল ডোমেইনে প্রতিস্থাপিত হয়েছে। এটি বেশ কয়েকটি ইয়ানডেক্স পরিষেবাগুলিকে একত্রিত করেছে: মেইল, ডিস্ক, ক্যালেন্ডার, মেসেঞ্জার, পরিচিতি এবং নোট এবং ব্যবহারকারীদের ২০ গিগাবাইট বিনামূল্যে স্থান প্রদান করে।   নিরাপত্তা ঘটনা  ২০১৪ সালে, ১.২ মিলিয়ন ইয়ানডেক্স অ্যাকাউন্টের ক্রেডেনশিয়াল (লগইন এবং পাসওয়ার্ড) একটি পাবলিক ফোরামে প্রকাশিত হয়েছিল। ইয়ানডেক্স সরাসরি আক্রমণের বিষয়টি অস্বীকার করেছে এবং পরিবর্তে পরামর্শ দিয়েছে যে ব্যবহারকারীরা ফিশিংয়ের শিকার হয়েছেন।  ২০২১ সালের ফেব্রুয়ারিতে, ইয়ানডেক্স প্রকাশ করেছিল যে একজন কর্মচারী ব্যবহারকারীর অ্যাকাউন্টগুলোর অ্যাক্সেস বিক্রি করছে। ইয়ানডেক্স বলেছে যে তারা ৪৮৮৭টি ক্ষতিগ্রস্ত অ্যাকাউন্টের মালিকদের পাসওয়ার্ড পরিবর্তন করার জন্য তাদের অনুরোধ জানিয়েছে।   তথ্যসূত্র   বিষয়শ্রেণী:ইমেইল ক্লায়েন্ট বিষয়শ্রেণী:ওয়েবমেইল বিষয়শ্রেণী:ইয়ানডেক্স সফটওয়্যার
চন্দ্র শেখর দে (জন্ম: ১৯৫২) ছিলেন একজন বাংলাদেশী চিত্রশিল্পী। চিত্রকলায় অবদানের জন্য তিনি ২০১৭ সালে বাংলাদেশ শিল্পকলা একাডেমি প্রদত্ত শিল্পকলা পদক লাভ করেন।   জীবনী  চন্দ্র শেখর দে ১৯৫১ সালে চট্টগ্রামে জন্মগ্রহণ করেন। তিনি ১৯৭৫ সালে চট্টগ্রাম বিশ্ববিদ্যালয়ের চারুকলা বিভাগ থেকে এমএফএ পাশ করেন।   পুরস্কার    শিল্পকলা পদক ২০১৭   তথ্যসূত্র   বিষয়শ্রেণী:বাংলাদেশী চিত্রশিল্পী বিষয়শ্রেণী:১৯৫২-এ জন্ম বিষয়শ্রেণী:শিল্পকলা পদক বিজয়ী বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম জেলার ব্যক্তি
বাউসী রেলওয়ে স্টেশন বাংলাদেশের ময়মনসিংহ বিভাগের জামালপুর জেলার একটি রেলওয়ে স্টেশন।  ইতিহাস  ১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৮৯৯ সালে সরিষাবাড়ী উপজেলার জগন্নাথগঞ্জ পর্যন্ত সম্প্রসারিত হয়। এসময় এই লাইনের স্টেশন হিসেবে  বাউসী রেলওয়ে স্টেশন তৈরি করা হয়।  পরিষেবা বাউসী রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো: জামালপুর এক্সপ্রেস অগ্নিবীণা এক্সপ্রেস যমুনা এক্সপ্রেস  ময়মনসিংহ এক্সপ্রেস ধলেশ্বরী এক্সপ্রেস ও লোকাল ট্রেন। এই স্টেশনে শুধু মাত্র লোকাল ট্রেন গুলোই যাত্রা বিরতি দেয়।  তথ্যসূত্র  বিষয়শ্রেণী:জামালপুর জেলার রেলওয়ে স্টেশন
জারা কে (জন্ম: ১৯৯২) লন্ডনে অবস্থিত একজন প্রাক্তন মুসলিম নাস্তিক, ধর্মনিরপেক্ষ কর্মী এবং নারী অধিকার কর্মী। তিনি অবিশ্বাসী হিজাবির প্রতিষ্ঠাতা, একটি আন্তর্জাতিক অলাভজনক সংস্থা যা মুসলিম উত্থাপিত মহিলাদের অধিকার সমর্থন করতে চায়, বিশেষ করে যারা ইসলাম ত্যাগ করার প্রক্রিয়ায় রয়েছে বা ত্যাগ করেছে৷    জীবনী  কে ১৯৯২ সালে তানজানিয়ার দারুস সালামে জন্মগ্রহণ করেন এবং একজন খোজা ইসনা আশারিয়া শিয়া মুসলিম হিসেবে বেড়ে ওঠেন।    বাড়িতে ইংরেজি, গুজরাটি, সোয়াহিলি এবং কচ্চি ভাষাগুলো বলা হতো, কিন্তু আরবি নয়। তার মা কেনীয় এবং তার বাবা তানজানীয় ছিলেন।   তার বাবা-মা রক্ষণশীল মুসলিম ছিলেন এবং তার চার বোন এবং এক ভাই ছিল।  তিনি আট বছর বয়স থেকে হিজাব পরা শুরু করেছিলেন, কারণ তিনি "আরো শুদ্ধ হতে চেয়েছিলেন, আমি চেয়েছিলাম ঈশ্বর আমাকে আরও ভালোবাসুন।" পশ্চাদপটে, তিনি বলেছিলেন "এটি কোনও পছন্দ নয়। এটা জবরদস্তি।"    তথ্যসূত্র    বহিঃসংযোগ      বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:অজ্ঞেয়বাদী বা নাস্তিক্যবাদী প্রাক্তন মুসলিম বিষয়শ্রেণী:ইসলামের প্রাক্তন সমালোচক বিষয়শ্রেণী:নারী মানবাধিকার কর্মী বিষয়শ্রেণী:২১শ শতাব্দীর নাস্তিক বিষয়শ্রেণী:ইসলামের অস্ট্রেলীয় সমালোচক
ফেদ্রিক আগস্ট আলব্রেখট স্খ্রাম (জন্ম: ১৯ জানুয়ারি ১৯৯৫) হলেন একজন ডেনমার্কে জন্মগ্রহণকারী আইসল্যান্ডীয় পেশাদার ফুটবলার, যিনি এফসি রোসকিলদে এবং আইসল্যান্ড জাতীয় দলের হয়ে একজন গোলরক্ষক হিসেবে খেলেন।  ক্লাব ক্যারিয়ার ফেদ্রিক হচ্ছেন ডেনীয় ক্লাব ড্রাগর বোল্ডক্লুব এবং ওদেন্সে বোল্ডক্লুব ক্লাবের যুব পর্যায়ের একজন খেলোয়াড়।  আন্তর্জাতিক ক্যারিয়ার স্খ্রাম ডেনমার্কে জন্মগ্রহণ করেছেন। তার বাবা হচ্ছেন ডেনীয় এবং তার মা হচ্ছেন একজন আইসল্যান্ডীয়। পোল্যান্ড জাতীয় ফুটবল দল এবং স্লোভাকিয়া জাতীয় ফুটবল দলের বিরুদ্ধে ম্যাচের জন্য ২০১৫ সালের নভেম্বর মাসে তিনি সর্বপ্রথম জাতীয় দল হতে ডাক পান, কিন্তু তিনি উক্ত দুই ম্যাচে তার অভিষেক করতে পারেননি। এরপূর্বে, তিনি আইসল্যান্ডের হয়ে বেশ কয়েকটি যুব পর্যায়ের হয়ে খেলছেন। তিনি ২০১৭ সালের ৯ই ফেব্রুয়ারি তারিখে, মেক্সিকো জাতীয় ফুটবল দলের বিরুদ্ধে ম্যাচের মাধ্যমে অভিষেক করেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ড্রাগর পৌরসভার ব্যক্তি Frederik Schram Frederik Schram বিষয়শ্রেণী:ডেনীয় ফুটবলার বিষয়শ্রেণী:পেরুভীয় বংশোদ্ভূত আইসল্যান্ডীয় ব্যক্তি বিষয়শ্রেণী:আইসল্যান্ডীয় বংশোদ্ভূত ডেনীয় ব্যক্তি বিষয়শ্রেণী:পেরুভীয় বংশোদ্ভূত ডেনীয় ব্যক্তি বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:সোনাইয়েস্কে ফুটবল ক্লাবের খেলোয়াড় বিষয়শ্রেণী:ডেনীয় সুপারলিগার খেলোয়াড় বিষয়শ্রেণী:পুরুষ ফুটবল গোলরক্ষক বিষয়শ্রেণী:আইসল্যান্ডের আন্তর্জাতিক যুব ফুটবলার
থাম্ব|alt=অলিভার এডওয়ার্ড রবিনসন|অলি রবিনসন অলিভার এডওয়ার্ড রবিনসন (জন্ম ১ ডিসেম্বর ১৯৯৩) একজন ইংরেজ পেশাদার ক্রিকেটার যিনি সাসেক্স কাউন্টি ক্রিকেট ক্লাবের হয়ে খেলেন। ২০১৫ সালে প্রথম শ্রেণীর ক্রিকেটে তার অভিষেক হয়। তিনি ডানহাতি ফাস্ট-মিডিয়াম বোলার এবং ডানহাতি ব্যাটসম্যান। ২০২১ সালের জুন মাসে ইংল্যান্ড ক্রিকেট দলের হয়ে তার আন্তর্জাতিক ক্রিকেটে অভিষেক হয়।   ব্যক্তিগত জীবন  রবিনসন দ্য কিংস স্কুল, ক্যান্টারবারিতে শিক্ষা লাভ করেন।  তার মা সান্দ্রা এখন ওয়ারউইকশায়ার সিসিসির ক্রীড়া পরিচালক পল ফারব্রেসকে বিয়ে করেছেন।   আন্তর্জাতিক কর্মজীবন  কোভিড -১৯ মহামারীর পর ইংল্যান্ডে শুরু হওয়া আন্তর্জাতিক ফিক্সচারের আগে প্রশিক্ষণ শুরু করার জন্য রবিনসনকে খেলোয়াড়দের একটি ৫৫ জনের দলে অন্তর্ভুক্ত করা হয়েছিল। ওয়েস্ট ইন্ডিজের বিপক্ষে টেস্ট সিরিজের জন্য বন্ধ দরজার পিছনে অনুশীলন শুরু করার জন্য ১ জুন ২০২০ ইংল্যান্ডের -৩০ সদস্যের স্কোয়াডে তাকে অন্তর্ভুক্ত করা হয়েছিল।  ৪ জুলাই ২০২০, সিরিজের প্রথম টেস্ট ম্যাচের জন্য নয়জন রিজার্ভ খেলোয়াড়ের মধ্যে রবিনসনকে মনোনীত করা হয়েছিল। এরপর সিরিজের দ্বিতীয় টেস্ট ম্যাচের জন্য ইংল্যান্ডের স্কোয়াডে তার নাম ঘোষণা করা হয়, সিনিয়র দলে তার প্রথম ডাক।  ১২ আগস্ট ২০২০ -এ, পাকিস্তানের বিপক্ষে দ্বিতীয় টেস্টের জন্য ইংল্যান্ডের স্কোয়াডেও তাকে নাম দেওয়া হয়েছিল। ২০২০ সালের ডিসেম্বরে শ্রীলঙ্কার বিপক্ষে সিরিজের জন্য ইংল্যান্ডের টেস্ট স্কোয়াডে সাতজন রিজার্ভ খেলোয়াড়ের একজন হিসেবে রবিনসনকে মনোনীত করা হয়। ২০২১ সালের জানুয়ারিতে, তিনি ভারতের বিপক্ষে সিরিজের জন্য ইংল্যান্ডের টেস্ট স্কোয়াডে রিজার্ভ খেলোয়াড হিসেবেও মনোনীত হন। ২০২১ সালের মে মাসে, রবিনসনকে নিউজিল্যান্ডের বিপক্ষে সিরিজের জন্য ইংল্যান্ডের টেস্ট স্কোয়াডে অন্তর্ভুক্ত করা হয়েছিল। নিউজিল্যান্ডের বিপক্ষে ইংল্যান্ডের হয়ে ২০২১ সালের ২ জুন তার টেস্ট অভিষেক হয়। তার প্রথম টেস্ট আন্তর্জাতিক উইকেট ছিল টম ল্যাথাম। তার আন্তর্জাতিক টেস্ট অভিষেকের দিন, রবিনসন ২০১২ এবং ২০১৮ সালে বর্ণবাদী ও যৌনতাবাদী টুইট করার জন্য ক্ষমা চেয়েছিলেন। ইংল্যান্ড এবং ওয়েলস ক্রিকেট বোর্ড (ইসিবি) জুন ২০২১ -এ একটি তদন্ত শুরু করে, রবিনসনকে টুইটের জন্য অনুমোদন দেওয়া উচিত কিনা তা বিবেচনা করার জন্য। ২০২১ সালের ৬ জুন, সিরিজের দ্বিতীয় টেস্ট ম্যাচের জন্য রবিনসনকে ইংল্যান্ড দল থেকে সরিয়ে দেওয়া হয় এবং ইসিবি আন্তর্জাতিক ক্রিকেটের সকল ফরম্যাট থেকে সাময়িকভাবে বরখাস্ত করে। ডিজিটাল, সংস্কৃতি, মিডিয়া এবং খেলাধুলার জন্য সেক্রেটারি অফ স্টেট অলিভার ডাউডেন ইসিবি নিষেধাজ্ঞাকে "ওভার দ্য টপ" হিসাবে বর্ণনা করেছেন। তিনি ইসিবিকে স্থগিতাদেশ পুনর্বিবেচনা করতে বলেন, "তারাও এক দশক বয়সী এবং একটি কিশোরের লেখা"।  পরে, ব্রিটিশ প্রধানমন্ত্রী বরিস জনসন বলেছিলেন যে তিনি ডাউডেনের সাথে একমত।  ২০২১ সালের ৩ জুলাই ক্রিকেট ডিসিপ্লিন কমিশনের শুনানির পর রবিনসনকে ক্রিকেটে ফেরার অনুমতি দেওয়া হয়।  পরে একই মাসে, ভারতের বিপক্ষে সিরিজের জন্য ইংল্যান্ডের টেস্ট স্কোয়াডে রবিনসনকে নাম দেওয়া হয়েছিল।  প্রথম ম্যাচে, রবিনসন ৫/৮৫ দিয়ে টেস্ট ক্রিকেটে তার প্রথম পাঁচ উইকেট লাভ করেছিলেন।   তথ্যসূত্র    বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইয়র্কশায়ারের ক্রিকেটার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:২১শ শতাব্দীর ইংরেজ ক্রিকেটার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। ক্রস উইকি স্প্যামিং। উইকিপিডিয়া:সকপাপেট তদন্ত/Md.labibsikder রিয়াজ (আলাপ) ০৯:১৫, ১১ সেপ্টেম্বর ২০২২ (ইউটিসি) আমিরুজ্জামান শামসুল আরেফীন   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (ব্যক্তি) ও wp:GNG অনুযায়ী উল্লেখযোগ্য নয়। প্রথম সারির গণমাধ্যমগুলোতে তাত্পর্যপূর্ণ প্রচার নেই ≈ MS Sakib  «আলাপ»  ১৬:৩৫, ৭ সেপ্টেম্বর ২০২২ (ইউটিসি) মুছুন wp:GNG নয়।  লক্ষ্য করে দেখলাম পূর্বে একাধিক বার ডা. শামসুল আরেফীন শক্তি,  ডা. শামসুল আরেফীন ও শামসুল আরেফীন শক্তি নামে পাতা তৈরি হয়েছিল এবং অপসারিত হয়েছিল। পূর্বে একবার অপসারণ প্রস্তাবনাও এসেছিল: উইকিপিডিয়া:নিবন্ধ অপসারণের প্রস্তাবনা/ডা. শামসুল আরেফীন। তাই এটি দ্রুত অপসারণযোগ্য। ≈ MS Sakib  «আলাপ»  ১৯:২২, ৭ সেপ্টেম্বর ২০২২ (ইউটিসি)  আরেকটা গুরুত্বপূর্ণ বিষয় লক্ষ্য করলাম। পূর্বে ব্যবহারকারী:Mr.nonenone বেশ কয়েকবার এবং  ব্যবহারকারী:Botrank1000 একবার এই ব্যক্তি সম্পর্কে নিবন্ধ তৈরি করেছিল। এবারও ব্যবহারকারী:Botrank1000 তৈরি করেছে। এইদুটো সক অ্যাকাউন্ট হওয়ার সম্ভাবনা আছে। ≈ MS Sakib  «আলাপ»  ১৯:৩৪, ৭ সেপ্টেম্বর ২০২২ (ইউটিসি)  মুছুন  wp:GNG নয়। মো. মাহমুদুল আলম (আলাপ) ১৭:৫৫, ৭ সেপ্টেম্বর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
গ্নুস্টেপ () কোকোয়া, অবজেক্টিভ সি ফ্রেমওয়ার্ক এবং ইউনিক্স-সদৃশ অপারেটিং সিস্টেম ও মাইক্রোসফট উইন্ডোজের জন্যে অ্যাপলিকেশন উন্নয়ন টুলসমূহের ফ্রি সফটওয়্যার সংস্করণ। এটি গ্নু প্রকল্পের একটিন অংশ।  গ্নুস্টেপে একটি ক্রস-প্ল্যাটফর্ম, অবজেক্ট ওরিয়েন্টেড আইডিই রয়েছে। ডিফল্ট অবজেক্টিভ সি ইন্টারফেস ব্যতীত, গ্নুস্টেপের জাভা, রুবি, গ্নু গুইল ও স্কিমের জন্যে বাইন্ডিং রয়েছে। গ্নুস্টেপ অ্যাপলিকেশনের রুট কোকোয়ার রুটের মত একই: নেক্সটস্টেপ ও ওপেনস্টেপ।  তথ্যসূত্র  বিষয়শ্রেণী:গ্নু প্রকল্পের সফটওয়্যার বিষয়শ্রেণী:উইজেট টুলকিট বিষয়শ্রেণী:মুক্ত সফটওয়্যার বিষয়শ্রেণী:ক্রস-প্ল্যাটফর্ম মুক্ত সফটওয়্যার
উইলিয়াম সিলভা দে কারভালহো (জন্ম: ৭ এপ্রিল ১৯৯২) হলেন একজন পর্তুগিজ পেশাদার ফুটবলার, যিনি পর্তুগিজ ক্লাব রিয়াল বেটিস এবং পর্তুগাল জাতীয় দলের মধ্যমাঠের খেলোয়াড় হিসেবে খেলেন।  তিনি তার ক্যারিয়ারের অধিকাংশ সময় স্পোর্চিং সিপি অতবাহিত করেছেন। তিনি মাত্র ১৮ বছর বয়সে ক্লাবটির হয়ে তার পেশাদার ক্যারিয়ারে অভিষেক করেন। তিনি এপর্যন্ত ক্লাবটির হয়ে প্রায় ১৫০ ম্যাচ খেলছেন এবং ২০১৫ সালে তাকা দে পর্তুগাল জয়লাভ করতে ক্লাবটিকে সহায়তা করেছেন।  ২০১৩ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি ২০১৪ ফিফা বিশ্বকাপ এবং ২০১৬ উয়েফা ইউরোর মতো প্রতিযোগিতায় পর্তুগালের প্রতিনিধিত্ব করেছেন।   সম্মাননা   ক্লাব  স্পোর্চিং সিপি  তাকা দে পর্তুগাল: ২০১৪–১৫  তাকা দা লিগা: ২০১৭–১৮   আন্তর্জাতিক  পর্তুগাল অনূর্ধ্ব-২১  উয়েফা ইউরোপীয়ান অনূর্ধ্ব-২১ চ্যাম্পিয়নশিপ: রানার-আপ ২০১৫  পর্তুগাল  উয়েফা ইউরোপীয় চ্যাম্পিয়নশিপ: ২০১৬  ফিফা কনফেডারেশন্স কাপ: তৃতীয় স্থান ২০১৭   ব্যক্তিগত   এসজেপিএফ মাসের সেরা খেলোয়াড়: অক্টোবর ২০১৩, নভেম্বর ২০১৩, ডিসেম্বর ২০১৩, মার্চ ২০১৪  এসজেপিএফ মাসের সেরা যুব খেলোয়াড়: আগস্ট ২০১৩, সেপ্টেম্বর ২০১৩, অক্টোবর ২০১৩, নভেম্বর ২০১৩, মার্চ ২০১৪, এপ্রিল ২০১৪  এলপিএফপি প্রিমেইরা লিগা বছরের সেরা শত্রুবূহ্যভেদ খেলোয়াড়: ২০১৩–১৪  উয়েফা ইউরোপীয়ান অনূর্ধ্ব-২১ চ্যাম্পিয়নশিপ: টুর্নামেন্টের সেরা খেলোয়াড় / টুর্নামেন্টের সেরা দল ২০১৫   সম্মান   60px অর্ডার অফ মেরিটের অধিনায়ক   তথ্যসূত্র    বহিঃসংযোগ           বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্টিং সিপি-এর ফুটবলার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:পর্তুগিজ প্রবাসী খেলোয়াড় বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:রিয়াল বেতিসের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেন্ত্রো দেস্পোর্তিভো ফাতিমার খেলোয়াড় বিষয়শ্রেণী:সের্ক্লে ব্রুজের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পর্তুগালের নাগরিকীকৃত নাগরিক বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পর্তুগিজ প্রবাসী পুরুষ ফুটবলার
থাম্ব|খোরল অঞ্চলের একটি রাস্তা খোরল (    ) একটি গ্রামীণ লোকালয় (একটি সেলো ) এবং রাশিয়ার প্রিমারস্কি ক্রাই, খোরলস্কি জেলা প্রশাসনিক কেন্দ্র। জনসংখ্যা: ১০,৮৬০ ( ২০১০ আদমশুমারি ), ১১,৫১৯ ( ২০০২ আদমশুমারি ), ১৫,৬৪৩ ( ১৯৮৯ আদমশুমারি )।   তথ্যসূত্র    মন্তব্য    সূত্র    Законодательное Собрание Приморского края. Закон №161-КЗ от 14 ноября 2001 г. «Об административно-территориальном устройстве Приморского края», в ред. Закона №673-КЗ от 6 октября 2015 г. «О внесении изменений в Закон Приморского края "Об административно-территориальном устройстве Приморского края"». Вступил в силу со дня официального опубликования. Опубликован: "Красное знамя Приморья", №69 (119), 29 ноября 2001 г. (Legislative Assembly of Primorsky Krai. Law #161-KZ of November 14, 2001 On the Administrative-Territorial Structure of Primorsky Krai, as amended by the Law #673-KZ of October 6, 2015 On Amending the Law of Primorsky Krai "On the Administrative-Territorial Structure of Primorsky Krai". Effective as of the official publication date.).  Законодательное Собрание Приморского края. Закон №146-КЗ от 11 октября 2004 г. «О Хорольском муниципальном районе», в ред. Закона №594-КЗ от 27 апреля 2015 г. «О преобразовании некоторых сельских поселений Хорольского муниципального района Приморского края и о внесении изменений в Закон Приморского края "О Хорольском муниципальном районе"». Вступил в силу со дня официального опубликования. Опубликован: "Ведомости Законодательного Собрания Приморского края", №69, 13 октября 2004 г. (Legislative Assembly of Primorsky Krai. Law #146-KZ of October 11, 2004 On Khorolsky Municipal District, as amended by the Law #594-KZ of April 27, 2015 On Transforming Several Rural Settlements of Khorolsky Municipal District of Primorsky Krai and on Amending the Law of Primorsky Krai "On Khorolsky Municipal District". Effective as of the day of the official publication.).  বিষয়শ্রেণী:উদ্ধৃতি শৈলীতে রুশ ভাষার উৎস (ru) বিষয়শ্রেণী:প্রিমারস্কি ক্রাইয়ের গ্রামীণ এলাকা
এনএক্সটি টেকওভার: শিকাগো একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৮ সালের ১৮ই আগস্ট তারিখে মার্কিন যুক্তরাষ্ট্রের ইলিনয়ের রোজমন্টের অলস্টেট এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ২০তম এবং শিকাগো কালানুক্রমিকের অধীনে প্রচারিত দ্বিতীয় অনুষ্ঠান ছিল।  পরবর্তী সপ্তাহে এনএক্সটি-এ প্রদর্শনের জন্য দুইটি ম্যাচ ধারণ সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে টমাসো চিয়াম্পা শিকাগো স্ট্রিট ফাইটে জনি গারগানোকে হারিয়েছে। অন্যান্য শীর্ষস্থানীয় ম্যাচে, অ্যালিস্টার ব্ল্যাক এনএক্সটি চ্যাম্পিয়নশিপ ম্যাচে লার্স সালিভানকে এবং রিকোশে ভেলভেটিন ড্রিমকে হারিয়েছে।   ফলাফল    তথ্যসূত্র    বহিঃসংযোগ     বিষয়শ্রেণী:এনএক্সটি টেকওভার বিষয়শ্রেণী:২০১৮-এ ডাব্লিউডাব্লিউই নেটওয়ার্কের অনুষ্ঠান বিষয়শ্রেণী:শিকাগো মহানগর অঞ্চলে পেশাদার কুস্তি বিষয়শ্রেণী:২০১৮-এ ইলিনয় বিষয়শ্রেণী:ইলিনয়ে ঘটনা বিষয়শ্রেণী:জুন ২০১৮-এ মার্কিন যুক্তরাষ্ট্রে ঘটনা